חסידות חוסט

חסידות חוסט היא חצר חסידית, ענף משושלת נדבורנא, אשר נוסדה במאה ה-19. האדמו"ר הראשון היה רבי ישראל יעקב מחוסט.

==תולדות החסידות==
שורשי חסידות נדבורנא מגיעים עד לרבי מאיר הגדול מפרמישלאן תלמידו של הבעל שם טוב. רבי מרדכי מנדבורנא היה דור חמישי לרבי מאיר הראשון מפרמישלאן. ציווה שכל צאצאיו ישמשו באדמו"רות.
רבי ישראל יעקב לייפר, בנו הרביעי של רבי מרדכי, התיישב בעיר חוסט וניהל משם את חצירו. היה חתנו של הרב ראובן פרנקל ממעליץ. היה מפורסם במופתיו, והיה רושם מרשמי רפואה לחסידיו. רבים מיהודי האזור נהרו אליו, אף אלו שלא היו חסידיו. נפטר בט' באדר תרפ"ט (1929), ונקבר בבושטינה ליד אביו. ארבעה מבניו שימשו כאדמו"רים, ביניהם ממשיכו רבי שמואל שמעלקע. חתנו היה הרב שלום גינצבורג מסטורוז'ינץ, אביו של רבי מרדכי מחבר ספר [http://www.hebrewbooks.org/41344 תפארת מרדכי] לתולדות רבי מרדכי מנדבורנא.

בדור השני, מילא רבי שמואל שמעלקע את מקום אביו בחוסט. גדל אצל סבו רבי מרדכי מנדבורנא. גם הוא כאביו היה מפורסם במופתיו. היה מתפלל בהתלהבות, ונודע בפקחותו. נפטר בכ"ז בסיוון תרצ"ד (1934) ונקבר בבושטינה עם אבותיו. בנו ואחיו מילאו את מקומו.

אחיו רבי ישכר בער מחוסט, שימש גם הוא כאדמו"ר בחוסט, ואחר פטירת אחיו מילא את מקומו. הנהיג את העדה בימי השואה. נלקח לאושוויץ ונרצח במחנה בונה מונוביץ.
ה[[אדמו"ר מחוסט ארצות הברית (במרכז) עם בן דודו האדמו"ר הקודם מפיטסבורג באשדוד]]
אחיו רבי ראובן חיים מויזער היה אדמו"ר בגרוסוורדיין. נקרא הרבי מויזער על שם הרחוב בו גר. נרצח בשואה. אח נוסף, רבי דוד, גם הוא אדמו"ר בגרוסוורדיין. נרצח בשואה.

===החסידות אחרי השואה===
בנו של רבי שמואל שמעלקע, רבי אהרן משה לייפר ניצל מהשואה והיגר לניו יורק. היה חתנו של רבי ברוך פנחס רבינוביץ מסקאליע. לפני המלחמה כיהן גם הוא כאדמו"ר בבודפשט. תורותיו הועלו על הכתב, בספר 'תולדות אהרן משה'. בספר מופיעות גם הנהגותיו וסיפור הצלתו בשואה. בספרו הוא התייחס לשואה בטענה שלפיה דווקא החושך הלא טבעי מעיד על ההשגחה ודווקא הרוע החשוף מעיד על החוב המוסרי של היהודים בעולם. נפטר בי"ז בטבת תשנ"א (1991) ונקבר בהר הזיתים. חתנו היה הרב בנימין שיק, אב"ד טוקאי בפלטבוש.בניו התאומים מלאו את מקומו:
*בנו הגדול רבי שמואל שמעלקא לייפער (ה'תש"ד, 1944 – כ"ט בשבט ה'תשפ"ג, פברואר 2023) היה האדמו"ר מחוסט ארצות הברית. בבחרותו שימש את סבו האדמו"ר מסקאליע. בצעירותו עבד כיהלומן, לאחר מכן כיהן כר"מ בישיבת גור. אחר זמן פתח ישיבה בשם "תורת חסד". לאחר פטירת אביו מילא את מקומו באדמו"רות בבורו פארק. הוא פעל בתחום הכשרות. נפטר בשנת ה'תשפ"ג (2023) בהיותו בן 78.<ref></ref>
*אחיו רבי ברוך פנחס לייפער מכהן כאדמו"ר בישראל. רבי ברוך פנחס הוא חתנו של הרב שמואל אלכסנדר אונסדרופר, חמיהם של האדמו"ר מצאנז ורבי אשר אנשיל למברגר ממאקווא אלעד. יחסו למדינת ישראל הוא חיובי אך מסתייג. הוא תלמידו של רבי שלמה מבאבוב. לאחר פטירת רבי שלמה היה לחסיד של רבי שמעון נתן נטע בידרמן מלעלוב. רבי ברוך פנחס עלה מארצות הברית לישראל. הוא גר והקים בתי כנסת בעמנואל, בירושלים (בשכונות רמת שלמה וגבעת שאול), בבני ברק, באלעד ובבית שמש. כיום חצרו בראשון לציון. קהילתו מתאפיינת בגיוון עדתי. הוא פועל גם עם קהילת ביתא ישראל וריכז פרויקט עם זקני העולים מאתיופיה בבית שמש, שהתפללו בקביעות בבית מדרשו.
:הוא ערך והוציא את ספרו של אביו 'תולדות אהרן משה'. אחת לשנה, אור לי"ז בטבת עורך הילולה ברוב עם בהיכל קאליב בראשון לציון, שם הוא גם עורך את הדלקת ל"ג בעומר עם הסעודה והשיעור המסורתי על רבי שמעון בר יוחאי. דברי תורתו נאמרים בדרך כלל בעברית, ולקהל מתאים גם באנגלית או יידיש. האדמו"ר הוא גם מלחין, והוציא תקליט בשם "שבת ויום טוב בחוסט".
:בפברואר 2024 נעצר בשל חשד ליחסים אסורים עם קטינה.
*אח נוסף הוא רבי ישראל יעקב המכונה אב"ד חוסט. חתן רבי יוסף מנדבורנה ווערדאן.

רבי יעקב יוסף בנו של רבי ראובן חיים מויזער ניצל אף הוא וכיהן כאדמו"ר מאונגוואר בארצות הברית.

===חוסט-טאהש===
חתנו של רבי יעקב ישראל מחוסט היה רבי חיים שלמה לאווי, בנו של רבי אלימלך מטאהש. רבי חיים שלמה נולד בשנת תר"נ. לאחר חתונתו התגורר בחוסט. לאחר פטירת חתנו נתמנה כממלא מקום חמיו בבית מדרשו, לפני מלחמת העולם השנייה היגר לארצות הברית וכיהן כאדמו"ר מטאהש-חוסט, אחר שאחיינו האדמו"ר מטאהש בקנדה רבי משולם פייש לאווי התבסס, הפסיק רבי חיים שלמה לקרוא לעצמו אדמו"ר מטהש והשתמש רק בשם חוסט. נפטר בי"ב בשבט תשמ"א (1981). נכדו (בן חתנו רבי צבי מאיר גינזבורג מנהל אגודת הרבנים בארצות הברית וראש בית הדין שלה) רבי משולם פייש גינזבורג (חתן רבי אהרן אריה כץ חתן רבי אליעזר טברסקי מפאלטישאן) ממלא את מקומו בבורו פארק, נחשב לדרשן גדול. נכד אחר הוא רבי יעקב שמשון טירנואר מחוסט בן חתנו רבי יהודה טירנואר (רב בית הכנסת שומרי שבת בבורו פארק). אחיו של הרב יהודה טירנואר, רבי אלימלך טירנואר מויליאמסבורג, מכונה לעיתים אדמו"ר מחוסט אך אין לו בית כנסת עצמאי.

==לקריאה נוספת==
* יצחק אלפסי, תורת החסידות, חלק ראשון - שושלת רבי מאיר הגדול מפרמישלאן, ירושלים: הוצאת מוסד הרב קוק, 2006, עמ' 125-
* יצחק אלפסי, החסידות, תל אביב: הוצאת מעריב, 1977, עמ' 45–50

==קישורים חיצוניים==
* [https://web.archive.org/web/20131220081347/http://cbci16.n1.cdn.co.il/imagebank/orig/orig_67D8C57EC40541ADABB187EA4A1B60E1.JPG תמונת רבי אהרן משה] בצעירותו (בחדרי חרדים)
* [https://web.archive.org/web/20131220094439/http://tog.co.il/he/TorahNew.aspx?id=2512 תמונות הרבי מחוסט, בדבריו לפני סיום מחזור לימודים עם יהודים יוצאי ברית המועצות לשעבר] ועם ידידו הקרוב הרב נחשוני. (אתר טוג)
* [http://www.col.org.il/show_news.rtx?artID=51556 תמונות דרשת הרבי מחוסט בבית חב"ד מערב ראשון, לכבוד חג הגאולה] בי"ט כסליו (חב"ד אונליין)
* [http://www.kikarhashabat.co.il/צפו-הרבי-מקאליב-שבת-בבית-שמש.html תמונות בניו הצעירים של הרבי מחוסט], המטפלים ברבי מקאליב, ניצול הניסויים הרפואיים במחנות ההשמדה. (אתר כיכר השבת)
=== אלבומי חתונה עם משפחות אדמו"רים ===
* [http://www.bhol.co.il/article.aspx?id=21154 עם בית ויזניץ] (אתר בחדרי חרדים)
* [http://www.jdn.co.il/news/89909 עם נדבורנה חדרה] (אתר אידישע טעגליכע נייעס)
* [https://web.archive.org/web/20131220094439/http://tog.co.il/he/TorahNew.aspx?id=2512 עם הרבי מנארול] (אתר טוג - תוכן יהודי)

==הערות שוליים==

קטגוריה:חסידויות בית נדבורנה